
REFERAT

Privind conferirea titlului de Cetăţean de Onoare al Municipiului Timişoara 
domnului Victor Cârcu

La iniţiativa Asociaţiei Pro Philharmonia din Timișoara, a fost propus pentru acordarea titlului de Cetăţean de Onoare al Municipiului Timișoara domnul Victor Cârcu.

Victor Cârcu este poet, dramaturg și regizor de teatru. S-a nascut la Timișoara in 1947, oraș în care a absolvit Facultatea de limba engleză din cadrul Universităţii de Vest Timișoara, continuându-și apoi studiile la Institutul de Teatru si Film "Ion Luca Caragiale" din Bucuresti. Debutul său regizoral a fost constituit de spectacolul Ţiganiada, incluzând și formatia Phoenix, pentru melodiile căreia a compus versuri. Începând cu 1971, dl. Cârcu s-a preocupat de teatru, montând peste 40 de piese în România, Franţa si Germania, unde trăiește din 1986 si unde este actualmente regizorul de casă al teatrului "Sandkorn" din Karlsruhe.

Printre cele mai cunoscute piese regizate de domnul Victor Cârcu se numără: Geschlossene Gesellschaft („Cu ușile închise”), Das Missverständnis („Neînțelegerea”), Der Kontrabass („Contrabasul”) și Effi Briest. 

Câteva dintre cărţile sale au fost publicate de editura Editura WaRo Heidelberg, după cum urmează: Jocul de păpuşi al doctorului Faust - Un spectacol pentru adulţi după domnul Marlowe şi alte istorioare anecdotice germane în viziunea lui Victor Cârcu, Meşterul Manole - Operă-Rock în trei tablouri şi un epilog după legendele populare pe această temă de şi în viziunea regizorală a lui Victor Cârcu pentru formaţia Phoenix, și Zarathustra - der fünfte Evangelist.

Prin prestigiul atins în domeniul dramaturgiei, dl. Victor Cârcu se află printre personalităţile onorante ale orașlui nostru.

Propunem, prin urmare, acordarea titlului de Cetăţean de Onoare al municipiului Timişoara domnului Victor Cârcu, pentru bogata sa activitate și contribuţie la  promovarea imaginii culturale a municipiului Timişoara.

